**TÜRKİYƏDƏ AZƏRBAYCAN MÜHACİRƏT MƏTBUATI**

*Razim Məmmədli*

*Xəzər Universitəsi*

Bu gün dünya ölkələrinə səpələnmiş soydaşlarımızın doğma və­tən­dan miq­rasiyası müxtəlif dövrlərə təsadüf edir. Etiraf olunmalıdır ki, həmvətənlərimizin öz ta­rixi torpaqlarından sıxışdırılıb çıxarılması pro­sesi daha çox rusların Qafqazı iş­ğalin­dan sonra başlamışdır. Bu proses 1920-ci ildə Azərbaycan Xalq Cümhuriy­yə­ti­nin süqutundan, öl­kəmiz sovetləşdikdən sonra özünün ən yüksək zirvəsinə qədəm qoy­muşdur. Tə­qib, sürgün və həbsxanalardan yaxa qurtarmaq üçün xalqı­mı­zın min­­­lərlə övladı müxtəlif ölkələrə mühacirət etmək məcbu­riy­yə­tində qalmışlar. Qnların arasında elmi, siyasi və mədəni səviyyəsi yük­sək olan ziyalılar əksəriyyət təşkil edirdi.

Mürəkkəb və ziddiyyətli bir dövrdə yaşamalarına baxmayaraq mil­­li əqidəyə sadiq qalan yüzlərlə vətənpərvər soydaşlarımız müha­ci­rət etdikləri ölkələrdə dinc həyat sürməklə kifayətlənməmiş, daim doğ­ma Azərbaycanla maraqlanmış, onun milli istiqlalına nail olmaq üçün gecə-gündüz ideoloji mübarizə aparmışlar.

Azərbaycan mühacirləri öz arzularını gerçəkləşdirmək üçün ayrı-ayrı ölkələr­də ictimai-siyasi, mədəni təşkilat və cəmiyyətlər yara­dır, mil­li mətbuatın nəş­rinə böyük ehtiyac olduğunu yaxşı dərk edir­dilər. Onlar inanırdılar ki, həm­vətənlərimizin təşkilatlanmasında, əla­qə­lərin in­tensivləşməsində, milli istiqlaliyyətin gerçəkləşməsində həmi­şə de­mok­ratik mövqeyi ilə seçilən mətbuat böyük rol oynaya bilər. Odur ki, keçən əsrin 30-cu illərində qısa müddət ərzində Azərbaycan m­ü­ha­cir­lə­ri Fransa, Almaniya, İngiltərə, Polşa və s. ölkələrdə "Açıq söz" (1936), “Aydın yol” (1937), "Doğru söz" (1937), "Həqiqət" (1937), "Vətən səsi" (1937), "Vətən arzusu" (1937), "Milli atəş" (1938), "Mil­lət andı" (1938), "İlham qaynağı" (1938), "Müqəddəs Odlar ölkəsi" (1938), "Haqqın səsi" (1938), "Dilək" (1939), "Haqq" (1939), "Həm­lə" (1939), "Kutlu ad" (1936) və sairə kimi qəzet və jumalların nəşrinə müvəffəq olmuşlar.

Həmvətənlərimizin ən çox qəzet və jurnal çap etdikləri xarici öl­kə isə Türkiyə Respublikası olmuşdur. Bu ölkədə mətbuatımızın əsası 1923-cü ildə nəşrə başlayan "Yeni Qafqaziya" ilə qoyulmuşdur. Son­ra­lar isə "Azəri Türk" "Yaşıl yapraq" "Odlu Yurd", "Bildiriş" "Azər­­­­bay­can yurd bilgisi" "Türk yolu" "Türk izi" "Mücahid" "Türk birliyi" "Azərbaycan" və sairə kimi mətbuat orqanları işıqüzü görmüşdür.

Azərbaycan mühacirət mətbuatının ilki olan "Yeni Qafqaziya" jur­­­nalının işıq üzü görməsində milli ideologiyanın alovlu carçısı M.Ə.Rə­sulzadənin böyük əməyi olmuşdur. Bu jurnalın nəşri tarixi və ideya istiqaməti haqqında müxtəlif fikir və mü­lahizələr söylənilir. M.Ə.Rəsulzadə irsinin dəyərli araşdırıcısı olan Yavuz Akpinar "Bay­raqlaşan şəxsiyyət: Məmməd Əmin Rəsulzadə" sərlövhəli məqalə­sin­də yazır: "1922-ci ilin yazında İstanbulda olan Rəsulzadə 'Yeni Qaf­qa­ziya" dərgisini çıxa­rmağa başladı. Noyabr 1927-ci ilə qədər on beş gün­də bir çıxarılan bu dərginin cəmi 100 nömrəsi nəşr edilir. Fəqət an­laşıla biləcək bəzi səbəblər üzündən dərginin "sahibi imtiyaz və mü­diri məsul Seyid Tahir"dir.

Mühacirət mətbuatımızı araşdırıcısı "Yeni Qafqaziya"nın nəşrə başlaması haqqında konkret tarix göstərmədən yazır: "Ədəbi, ictimai və siyasi məcmuə olan "Yeni Qafqaziya"da "sahibi-imtiyaz və müdiri məsul Seyid Tahir rəhbərlik və redaktorluq edirdi" ("Azərbaycan mü­hacirət mətbuatı" kitabı, 2002, səh.20).

Fikrimizcə, "Yeni Qafqaziya" jurnalının nəşri tarixi haqqında ən müfəssəl məlumatı Səbahəddin Şimşir vermişdir. O, "Azərbaycanlı­la­rın Türkiyədə siyasi və mədəni fəaliyyətləri (1920-1991)" sərlövhəli dəyərli kitabında tərəddüd etmədən yazır ki, "Yeni Qafqaziya"nın ilk sa­yı 26 sentyabr 1923-cü il tarixində çıxmışdır. S.Şimşirin kitabında oxu­yuraq: "Yeni Qafqaziya"nın 26 sentyabr 1923-cü il tarixində bu­raxı­lan ilk sayının baş məqaləsində bu cümlələri görməkdəyik: "Pro­me­­teyi dildənhunhar quş qartal idi. Bir əsrdən bəri Qafqazın köksünü dələn və ciyərini parçalayan Rusiya imperializminin daha bir qartalı de­yilmi?!.. " (səh. 43).

S.Şimşirin kitabından о da aydınlaşır ki, jumalda Seyid Tahirin mü­­dirliyi 15 dekabr 1925-ci il tarixinə qədər sürmüşdür. 6 fevral 1926-cı il tarixindən isə məcmuənin məsul müdiri Əhməd Həqqi ol­muş, bu vəzifəni o, jurnal nəşrini dayandırana qədər aparmışdır.

"Yeni Qafqaziya" jurnalında M.Ə.Rəsulzadənin iştirakı məsələsi də kitabda ətraflı şərh olunmuşdur. Jurnalda onun "pərdə arxası rəh­bə­ri" (S.Şimşir) M.Ə.Rəsulzadənin adı ilk dəfə "Zəruri bir izah" "(İda­rə­yə məktub)" yazısının müəllifi kimi 15 oktyabr 1923-cü il tarixli 4-cü nömrədə görünmüşdür. S.Şimşürin onu da qeyd edir ki, jurnalın 16 no­yabr 1924-cü il tarixli nömrəsinin üzərinə "Baş mühərriri Rəsulzadə Məmməd Əmin" 6 fevral 1926-cı il tarixli sayının üzərinə isə "Sahibi və baş mühərriri Rəsulzadə Məmməd Əmin" sözləri yazılmışdır.

Jurnalın "Yeni Qafqaziya" adlandırılması təsadüfi xarakter daşı­mır­­dı. Belə ki, o, yalnız azərbaycanlıları deyil, ümumiyyətlə Qafqaz xalq­­larının nümayəndələrini öz ətrafında birləşdirməyə səy göstərmiş, onları bolşeviklərsiz yeni Qafqaz uğrunda müba­rizəyə səsləmişdir. Jur­nal Qafqaz xalqlarının milli-azadlıq uğrunda birlik ideyasının ən fəal təbliğatlarından biri olmuşdur. "Yeni Qafqaziya"nın bu sahədə gördüyü işləri yüksək qiymətləndirən tarix elmləri doktoru X.İb­ra­him­li "Azər­bay­can siyasi mühacirləri" sərlövhəli kitabında yazır: "Dərgi­nin "Yeni Qafqaziya" adlan­dırılmasından da görünür ki, Azərbaycan mü­hacirləri bütün Qafqaz mühacirləri ilə iş birliyi yaradılmasının ilk təşəbbüs­çü­lə­rindən olmuşdur. Son dərəcə zəruri olan bu birliyin ger­çək­ləşməsi üçün həm mühacirləri, həm də Türkiyə ictimaiyyətinin si­yasi zümrəsini ideo­loji-siyasi cəhətdən hazırlamaq istiqamətində "Ye­ni Qafqaziya" çox işlər gördü" (səh.119).

M.Ə.Rəsulzadə, Ə.Cavad, A.Battal, A.Həmid, A.Şeyxislamzadə, Abdulla Cövdət, Əhməd Zəki Validi, Əli Mənsur, Əli Mərdan, Ayaz İsaki, Qurbanqulu, Azərbaycanlı Əli Kamal, Azəri, Cəfər Sadıq, Də­mir­çioğlu, Gültəkin, Gürcü, Qara Hüseynzadə, Qafqaziyalı, Ka­zanlı, Krımlı Seyid Cəfər Əhməd, M.Qərib, Fuad Mahmud, Şəfi, Türküs­tanlı Əhməd Naim və başqaları "Yeni Qafqaziya" jurnalının ən fəal müəllif ləri idilər.

"Yeni Qafqaziya" jurnalı 1927-ci ilin sonlarında nəşrini dayan­dır­mışdır.

Azərbaycan mühacirləri arasında milli azadlıq ideologiyasının fədakar təbliğatçısı olan "Yeni Qafqaziya" barəsində digər nüfuzlu mü­­­ha­cir mətbuatımız "Azərbaycan" jurnalı haqlı olaraq yazırdı: "Ye­ni Qafqaziya" özündən sonra gələn bütün milli nəşriyyat orqanlarının pi­ri­­dir" (1952, № 6).

"Yeni Qafqasiya”dan sonra Azərbaycan mühacirlərinin Tür­ki­yə­də nəşr etdirdiklərini ikinci mətbuat orqanı "Azəri Türk" jurnalı ol­muş­­­­dur. Bu məcmuənin ilk nömrəsi 1 fevral 1928-ci il tarixində işıq üzu gör­müş­dür. Ədəbi, ictimai, siyasi və iqtisadi jurnal olan "Azəri Türk" ayda iki dəfə buraxılırdı. Onun məsul müdiri Məmməd Sadiq Aran idi.

"Azəri Türk" jurnalı qarşıya qoyduğu məqsədi belə müəy­yən­ləş­dir­mişdir:

* "Azəri Türk" jurnalı Azərbaycan istiqlal mübarizəsini müdafiə et­mək vəzifəsini qarşıya qoyan millətpərvərlərin nəşr əfkarı­dır.
* Əsarətdə olan Türk ölkələrinin istiqlal və azadlığını müdafiə edir.
* "Azəri Türk" bilavasitə ruslarla mübarizə aparır.
* Qafqaz millətlərinin Rusiya əsarətindən azadlığına və müs­təm­­lə­kəçi Rusiyanın özünün azad olunmasına qarşı birləşməyə tərəf­dar­dır.

M.Ə.Rəsulzadənin məcmuənin birinci nömrəsində çap olunmuş "Tutduğu­muz yol" sərlövhəli məqaləsində "Azəri Türk" jurnalının tut­duğu yolu aydın gətirilmişdir. Məqalədə oxuyuruq:

"...bu yol çox məşəqqətli və tikanlı olmaqla bərabər, bəzi insan­lar tərəfindən gedilmiş şanlı bir yoldur. Bu, haqq yolu və millət yolu­dur".

Bir yol ki, Avropa onu XVIII-XIX əsrdə getmiş, bir yol ki, müa­sir Şərq əhli hazırda ona sadik olmuşdur. Bir yol ki, sabiq Rusiya im­pe­­ra­torluğu daxilində yaşayan ... Millətlər də о yola girmişlər. Bir yol ki, şüarı millət və hədəfi istiqlaldır (1 fevral 1928, № 1).

"Azəri Türk" məcmuəsinin ən fəal müəllifləri M.Ə Rəsulzadə, Ə.Cəfəroğlu, M.B.Məmmədzadə, M.Sadıq, N.Yusifbəyli, Y.Azəri, Ka­­­­mal, R.Əmircanlı, S.Tekin, R,Coşqun və başqaları olmuşdur.

Məcmuəmin son nömrəsi 1930-cu ilin fevral ayında çıxmışdır.

Tür­kiyədə çap olunan növbəti mühacir mətbuatımız "Yaşıl Yar­paq" adlanır. "Yaşıl Yarpaq" məcmuəsinin ömrü uzun olmamışdır. Onun ilk nömrəsi 16 iyun 1928-ci ildə buraxılmışdır. S.Şimşir bu məc­­muəni kecən əsrin 20-ci illərinin sonlarında Türkiyədə Azər­bay­can mühacirlərinin arasında başlayan çəkişmələrin və ya müxalif nü­mayən­dələrinin ilk mətbu orqanı kimi dəyərləndirmişdir.

Məcmuənin birinci sayında cap olunmuş "Yolumuz" sərlövhəli yazıda onun qarşıya qoyduğu məqsəd belə açıqlanır: "Yaşıl Yarpaq" əsa­­rət zənciri altında olmaq bədbəxtliyinə düşən Azərbaycanda illər­dən bəri tutuşan faciəyə seyirci qalan dünyaya onun dərdlərini intişar et­mək məqsədilə çap olunur".

Bundan əlavə jurnal Azərbaycan türklərinin özlərinə məxsus şə­rəf­li mədəniyyətləri və ədəbiyyatları olğunu da təbliğ etməyi, qan düş­mən­lərimiz ermənilər haqqında tənqidi məqalələr çap etməyi planlaş­dır­mışdır.

Mühacirət mətbuatı tarixində öz yeri olan "Odlu Yurd" məcmuə­si­­nin ilk nömrəsi 1929-cu ilin 1 martında işıq üzü görmüşdür. Məc­muə­­­­nin imtiyaz sahibi A.Kazımzadə, məsul müdiri Kamal, baş mü­hər­ri­ri isə M.Ə.Rəsulzadə olmuşdur. Ayda bir dəfə buraxılması nə­zərdə tu­­­tulan "Odlu Yurd" məcmuəsinin ideya istiqaməti Azərbay­can müha­cir­­lərinin ondan əvvəl nəşr etdirdikləri "Yeni Qafqasya" və "Azəri-Türk" məcmuəsindən demək olar ki, fərqlənmirdi. Jurnalın 1 mart 1929-cu il tarixli birinci sayında çap olunmuş "Çöhrəmiz" sərlövhəli məqalədə bu amalı onun naşirləri də etiraf etmişlər. Həmin məqalədə deyilir: "Odlu Yurd" milli Azərbaycan fikrinin tərəqqisi olaraq intişar edir. Bu intişarla о özündən əvvəl "Yeni Qafqasya" ilə "Azəri Türk" məcmuələri tərəfindən gedilmiş ideal yolu davam etmək əzmindədir.

Qızıl istilanın tökdüyü məsum qanlarla söndürmək istədiyi bu ideal, bu müqəddəs od, Azərbaycan torpaqları altında görünən oda bən­zər.

Milli məfkurəni, milli idealı, milli bayrağı, azadlıq mübarizəsini Azərbaycan mühacirlərinin qarşısrnda müqəddəs və aktual bir məsələ kimi qoyan "Odlu yurd" jurnalının özü də bütün aparıcı mövzuların əksəriyyətini doğma vətənin istiqlalı uğrunda ideoloji mübarizəyə həsr etmişdir. Jurnalın 1929-cu il 5-ci nömrəsində çap olunmuş "Milli Azər­­baycan bayramı" sərlövhəli məqalədə oxuyuruq: "Milli şüuranın yük­səltməyə və bu sahədə milli varlığını, milli birliyini dərk etməyə müvəffəq olan millətimiz bütün bu müqqədəratını yaşatmaq, yük­səl­t­mək və qorumaq üçün milli bir dövlət halında təşəkkül eləməyə, bu­nun üçün azadlıq və istiqlalına sahib olmağa möhtac idi. Çünki milli istiq­la­la, milli azadlığa və milli dövlətə malik olmayan bir dövlət milli var­lığını, milli mövcudiyyətini, qoruya bilməz. 28 may 1918-ci il bə­yan­­na­məsi bu inkişaf və ehtiyac nəticəsində doğuldu.

Milliyətçi, istiqlalçı bir məcmuə olan "Odlu Yurd" jurnalı yalnız Azərbaycanın deyil, bütöv Qafqazın, xüsusilə də türk xalqlarının azad­lığı uğrunda mübarizə aparmağı qarşısına məqsəd qoymuşdur.

Bu müqədəs amalları həyata keçirmək üçün "Odlu Yurd" jurna­lın­­­da mübariz mühərrirlər ordusu formalaşmışdı. Bu ordunun önündə M.Ə.Rəsulzadə, M.В.Məmmədzadə, Ə.Cəfəroğlu, Məmməd Sa­dıq, Azəri, Kamal, Gültəkin, Azərbaycanlı Baykara, M.Ağaoğlu, Dəmirçi­oğlu, M.Ş.Əfəndizadə, Əşrəf, Ələddin Mətin, N.Nağı, N.Yusifbəyli və başqa həmvətənlərimiz gedirdilər.

"Odlu Yurd" məcmuəsinin son nömrəsi (30-31-ci birləşdirilmiş nöm­rəsi) 1931-ci ilin iyul - avqust aylarında buraxılmışdır.

**Ədəbiyyat**

1. "Azərbaycan mühacirət mətbuatı" kitabı, 2002, səh.20
2. "Azəri Türk" jurnalı (1 fevral 1928, № 1)
3. "Azərbaycan" (1952, № 6).
4. "Odlu Yurd" (30-31-ci birləşdirilmiş nömrəsi)

***Summary***

**AZERBAIJAN IMMIGRATION WRITINGS IN THE TURKISH PRESS**

***Razim Mammadli***

*Khazar University*

The article deals with the flourish of Azerbaijani emigration literature in different periods and countries in the 1920s, after dissolution of the Azerbaijan Democratic Republic. At the same time, the article discusses the activity of newspaper and journals that were published by emigrants during these periods.